cyanic-selkie/wikianc huggingface dataset:
ஆல்பிரட் வெர்னெர்
அணைவு வேதியியல்
1893 ஆம் ஆண்டில் அணைவு அயனிகளைக் கொண்ட அணைவுச் சேர்மத்திற்கான சரியான அமைப்பினை முதன் முதலில் முன்மொழிந்தவர் ஆவார். அந்தச் சேர்மத்தில் மைய உலோக அணுவானது, நடுநிலையான அல்லது எதிர்மின் ஈனிகளால் சூழப்பட்டதாக இருந்தது.
மேற்கோள்கள்
பகுப்பு:வேதியியலாளர்கள் பகுப்பு:சுவிட்சர்லாந்து அறிவியலாளர்கள்
நில ஒப்படை
வீட்டு மனை மற்றும் நில ஒப்படை (Land Assignment), வீடு மற்றும் விவசாய நிலமற்ற ஏழை குடும்பத்தினருக்கும், நலிந்த சமூகத்தினருக்கும், முன்னாள் போர் வீரர்கள் குடும்பத்தினருக்கும் மற்ற இதர தகுதி வாய்ந்த பிரிவினருக்கும் அரசு நிலங்களை குடியிருப்பு வீட்டு மனைகளாகவோ அல்லது வேளாண்மை நிலங்களாகவோ  வழங்குவதே  நில ஒப்படை  எனப்படும்.
வீட்டு மனை ஒப்படை
தமிழ்நாடு அரசின் வருவாய்த் துறை (தமிழ்நாடு) நிலை ஆணை எண் 21 பிரிவு 1ன்படி பொது உபயோகத்திற்கு தேவைப்படாத அரசு நிலங்களை வீட்டுமனை இல்லாதவர்களுக்கு ஒப்படை செய்வது வீட்டுமனை ஒப்படை எனப்படும்.
வெளி இணைப்புகள்
பகுப்பு:தமிழ்நாடு அரசுத் திட்டங்கள்
மாநில நெடுஞ்சாலை 5A (தமிழ்நாடு)
மாநில நெடுஞ்சாலை 5A ஆனது ஆரணி முதல் செய்யாறு வழியாக காஞ்சிபுரம் நகரம் வரை உள்ள மாநில நெடுஞ்சாலை ஆகும்.
அரசினர் கலைக் கல்லூரி, கரூர்
அரசினர் கலைக் கல்லூரி, கரூர் இந்தியாவின் தமிழ்நாட்டில் கரூர் மாவட்டத்தில் செயற்பட்டுவரும் தமிழக அரசின் கலைக் கல்லூரியாகும். இக்கல்லூரி 1966ஆம் ஆண்டில் தொடங்கப்பட்டது. தற்போது பாரதிதாசன் பல்கலைக்கழகத்தின் இணைவுபெற்று தன்னாட்சி கல்லூரியாக இயங்கி வருகிறது. தேசிய மதிப்பீடு மற்றும் தரச்சான்று அவையின் "ஏ" மதிப்பீடு அளிக்கப்பட்ட இக்கல்லூரியின் வளாகமானது மொத்தமாக 25 ஏக்கர் பரப்பளவைக் கொண்டது.
கல்லூரியின் வரலாறு
1966ம் ஆண்டு தமிழக அரசால், கரூர் பகுதி மாணவர்களின் முன்னேற்றத்திற்காக ஆரம்பிக்கப்பட்டது இக்கல்லூரி ஆகும். ஆரம்பிக்கப்பட்ட பொழுது சென்னை பல்கலைகழகத்துடன் இணைக்கப்பட்டிருந்த இந்த கல்லூரி 5 இளங்கலை படிப்புகள் உடன் தொடங்கப்பட்டது. 1972ஆம் ஆண்டு வரை ஆண்கள் கல்லூரியாக மட்டுமே இருந்த இந்த கல்லூரி அதன்பின்பு இருபாலரும் பயிலும் கல்லூரியாக மாற்றப்பட்டது. இதன்மூலம் ஆண்கள், பெண்கள் என கரூர் மற்றும் சுற்றுவட்டார பகுதியை சார்ந்த மாணவர்கள் இக்கல்லூரியின் மூலம்  பயனடைந்து வருகின்றனர். 1984- 85 கல்வியாண்டு முதல் திருச்சிராப்பள்ளி, பாரதிதாசன் பல்கலைக்கழகத்துடன் இணைக்கப்பட்ட இந்தக் கல்லூரி 1988ஆம் ஆண்டு தமிழ்நாடு மாநில அரசினால் இளங்கலை பட்டப்படிப்பில் அறிமுகப்படுத்தப்பட்ட கணினி அறிவியல் படிப்பினை தமிழ்நாட்டில் முதன்முறையாக கல்லூரி பாடத்திட்டத்தில் சேர்த்து பெருமை அடைந்தது. 2000ஆம் ஆண்டு முதல் கணினி படிப்புகள் அல்லாத மாணவர்களுக்கும் கணினி கற்பிக்கும் பாடத்திட்டத்தை செயல்படுத்தி வருகிறது. 2001ஆம் ஆண்டு தேசிய மதிப்பீடு மற்றும் தரச்சான்று அவை குழுவினரால் மூன்று நட்சத்திர தகுதி பெற்றது. 2006ஆம் ஆண்டு தேசிய மதிப்பீடு மற்றும் தரச்சான்று அவை குழுவினரால் "'பி +'" தர சான்றிதழ் பெற்றது. அதே ஆண்டு தமிழ்நாடு மாநில அரசினால் சுயநிதி கல்வி பாடத்திட்டங்கள் அனைத்தும் பொதுப் பிரிவாக மாற்றப்பட்டு மாற்றப்பட்டு அதன்படி ஆசிரியர்கள், பேராசிரியர்கள் பணிக்கு அமர்த்தப்பட்டனர். 2007ஆம் ஆண்டு பல்கலைக்கழக மானிய குழுவினரால் குழுவினரால் இந்த கல்லூரி தன்னாட்சி தகுதியினை அடைந்தது. 2014ஆம் ஆண்டு தேசிய மதிப்பீடு மற்றும் தரச்சான்று அவை குழுவினரால் பி+ தரத்திலிருந்து "ஏ" என்ற தரத்திற்கு இக்கல்லூரி உயர்த்தப்பட்டது. தன்னாட்சி தகுதியினை அடைந்தது முதல் இக்கல்லூரி படிப்படியாக தனது உள் கட்டுமானங்கள், நூலக வசதி, கல்லூரி அரங்கம், ஒவ்வொரு துறையினருக்கான தனித்தனி ஆய்வக வசதி, இணையவழி பயன்பாடுகள் என அனைத்திலும் முன்னேறி வருகிறது புள்ளியியல், நிலவியல் போன்ற பல்வேறு பாடத்திட்டங்களை தனது கல்லூரி பாடத்திட்டத்தில் சேர்த்து வருகிறது. முழுநேர மற்றும் பகுதிநேர முனைவர் ஆய்வு படிப்புகள் கற்பிக்கப்படுகின்றன. மொத்தம் 17 பாடங்கள் இளங்கலை பிரிவிலும் 12 பாடங்கள் முதுகலை பிரிவிலும் இந்த கல்லூரியின் மூலம் கற்பிக்கப்படுகிறது. 2010ஆம் ஆண்டு தமிழ், ஆங்கிலம் என மொழிப் பிரிவு கற்கும் மாணவர்களுக்கான ஆய்வு வசதி செய்து தரப்பட்டுள்ளது் ஒவ்வொரு வருடமும் தனது ஆசிரியர்களை பெருகிக்கொண்டே போகும் இந்த கல்லூரியில் தற்சமயம் 115 ஆசிரியர்கள் பணியாற்றுகின்றனர். அவர்களில் 62 பேர் முனைவர் பட்டம் பெற்றவர்கள் ஆவார். ஒவ்வொரு வருடமும் மாநில அளவில் கல்வி அளவிலும், விளையாட்டுகளிலும் இந்தக் கல்லூரி மாணவர்கள் பங்கு பெற்று பல்வேறு பதக்கங்களையும் சான்றிதழ்களையும் பெற்று வருகின்றனர். மேலும் இந்த கல்லூரியிலன் தேசிய மாணவர் படை, புது டெல்லியில் நடைபெறும் குடியரசு தின விழாவில் பங்கேற்கவும் தேர்வு செய்யப்பட்டுள்ளனர். மேலும் இந்த கல்லூரியில் 20க்கும் மேற்பட்ட அலுவலகப் பணியாளர்கள் பணிபுரிகின்றனர்
வழங்கும் படிப்புகள்
இக்கல்லூரியில் பின்வரும் படிப்புகள் வழங்கப்படுகின்றன.
முனைவர் படிப்புகள்
தமிழ் இலக்கியம், ஆங்கில இலக்கியம், வரலாறு, பொருளாதாரம், வணிகம், இயற்பியல், வேதியியல், கணிதம், தாவரவியல், உயிரியல் மற்றும் கணினி அறிவியல் என மொத்தம் 11 பிரிவுகளில் முனைவர் பாடத்திட்டங்கள் இந்த கல்லூரியில் கற்பிக்கப்பட்டு வருகிறது.
முதுகலை படிப்புகள்
தமிழ் இலக்கியம், ஆங்கில இலக்கியம், வரலாறு, பொருளாதாரம், வணிகம், இயற்பியல், வேதியியல், கணிதம், தாவரவியல், உயிரியல் கணினி அறிவியல் மற்றும் நிலவியல் என மொத்தம் 12 கலை, அறிவியல் மற்றும்  பொருளாதார பிரிவுகளில் முதுகலை பாடத்திட்டங்கள் இந்த கல்லூரியில் கற்பிக்கப்பட்டு வருகிறது.
சேவைகள்
மாணவர்களின் கல்வி முன்னேற்றம் மட்டுமின்றி தனிப்பட்ட ஆர்வம், தனி நபர் மேலாண்மை போன்றவற்றையும் ஊக்குவிப்பதற்காக இந்த கல்லூரியால் பல்வேறு முயற்சிகள் செய்யப்பட்டு வருகிறது. வங்கிப் பணிகள் மற்றும் அரசு பணிகளில் பணிகளில் சேருவதற்கான போட்டித் தேர்வுகளை எழுதுவதற்கு மாணவர்களுக்கு தனி வகுப்புகள் நடைபெறுகிறது. கணினி அல்லாத மாணவர்களுக்கு கணினி கற்பிக்கும் செயல்திட்டம் 2000 ஆண்டு முதல் முதல் நடந்து வருகிறது. மாணவர்கள் தங்கள் உடல்நலனை பராமரிக்க விளையாட்டுத் திடல், உடற்பயிற்சி நிலையம் போன்றவையும் மன நலனை சீராக வைத்துக்கொள்ள ஆலோசனை மையம், பெண்களுக்கான தனி சேவை மையம் போன்றவையும் இந்த கல்லூரியில் உள்ளது. இக் கல்லூரி நூலகத்தில் இணையவழி பயன்பாடு மூலமாக 20 ஆயிரத்திற்கும் மேற்பட்ட நூல்கள் பராமரிக்கப்பட்டு வருகிறது வருகிறது வருகிறது மேற்பட்ட நூல்கள் பராமரிக்கப்பட்டு வருகிறது வருகிறது வருகிறது. மாணவர்களின் தனித் திறமைகளை ஊக்குவிக்கும் விதமாக பயிற்சிகள் அளிக்கப்பட்டு கல்லூரிகளுக்கு இடையேயான போட்டிகளில் பங்கெடுக்க முயற்சிகள் செய்யப்பட்டு வருகிறது. பேச்சுத்திறமை, தொடர்பு கொள்ளும் திறமை, மொழியறிவு அதிகரித்தல் என தனிநபர் மேலாண்மைக்கான செயல்பாடுகள் அனைத்திற்கும் குழு அமைக்கப்பட்டு மாணவர்கள் பங்கெடுக்க ஊக்குவிக்கப்படுகின்றனர். கல்லூரி படிப்பிற்கு பின்பான வேலைவாய்ப்பினை உறுதி செய்வதற்காக செய்வதற்காக உறுதி செய்வதற்காக செய்வதற்காக வேலைவாய்ப்பு மையமும் கல்லூரியில் கல்லூரியில் அமைக்கப்பட்டு செயல்பட்டு வருகிறது் அரசு உதவித் தொகைகள் சரியான மாணவர்களுக்கு சரியான மாணவர்களுக்கு தொகைகள் சரியான மாணவர்களுக்கு சென்று செய்யவும் வழிவகை வழிவகை செய்யப்பட்டுள்ளது. இவ்வாறு கரூர் மற்றும் சுற்றுவட்டார பகுதிகளில் ஒவ்வொரு ஆண்டும் கிட்டத்தட்ட 3500 முதல் 4500 வரையிலான மாணவர்களின் கல்வி, வேலைவாய்ப்பு மற்றும் பொருளாதார நிலையை உயர்த்துவதற்கு அனைத்து முயற்சிகளும் இந்த கல்லூரியால் மேற்கொள்ளப்பட்டு வருகிறது.
வெளியிணைப்புகள்
பகுப்பு:கரூர் மாவட்டத்திலுள்ள அரசினர் கலைக் கல்லூரிகள் பகுப்பு:பாரதிதாசன் பல்கலைக்கழக இணைவுக்கல்லூரிகள்
புரொபைலமீன்
புரொபைலமீன் (Propylamine) என்பது C3H7NH2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இம்மூலக்கூற்று வாய்ப்பாட்டை C2H5CH2NH2 என்ற வேதி வாய்ப்பாட்டாலும் அடையாளப்படுத்துவர். என்-புரொபைலமீன் என்றும் அழைக்கப்படும் இச்சேர்மம் காடித்தன்மை எண் மதிப்பு (Kb) 4.7 × 10−4 என்ற மதிப்பு கொண்ட ஒரு வலிமையற்ற காரமாக விளங்குகிறது.
தயாரிப்பு
நீர் கலந்த அமோனியம் குளோரைடுடன் 1-புரொபனால் சேர்த்து உயர் வெப்பநிலை மற்றும் அழுத்தத்தில் பெர்ரிக் குளோரைடு போன்ற இலூயிக் அமில வினையூக்கியின் முன்னிலையில் வினைபுரியச் செய்து புரொபைலமீன் தயாரிக்கப்படுகிறது.
திருத்தொண்டர் திருநாமக்கோவை
திருத்தொண்டர் திருநாமக்கோவை என்பது சிவஞான யோகிகள் என்பவரால் எழுதப்பட்ட நூலாகும். இந்நூலில் சைவ சமய திருத்தொண்டர்களான நாயன்மார்களின் பெயர்கள் தொகுக்கப்பட்டுள்ளன. இந்நூல் காப்பு, நூல் என இரு பிரிவுகளைக் கொண்டுள்ளது. இந்நூல் கலிவெண்பாவால் பாடப்பட்டுள்ளது.
ஆதாரங்கள்
பகுப்பு:சைவத் திருமுறைகள்
தொகை அடியார்கள்
தொகை அடியார்கள் என்போர் திருத்தொண்டர்த் தொகை நூலில் சுந்தரமூர்த்தி பெருமான் குறிப்பிட்டுள்ள சைவர்கள் ஆவார்கள். இவர்களுக்கு காலம், இடம் மற்றும் சமயம் இல்லை. சைவ சமயத்தின் மூலமுதற் கடவுளான சிவபெருமானை திருத்தொண்டர் தொகை இயற்றப்படும் முன்னும், அக்காலத்திலும், அதன் பின்னும் வாழ்ந்த சிவனடியார்களை குறிக்க தொகை அடியார்கள் என்று கூறுகின்றனர். இவர்களில் சிலருடைய பண்புகளையும், தோற்றத்தையும், செயல்பாடுகளை வைத்தும் கீழ்கண்டவாறு வகைப்படுத்துகின்றனர்.
வெளி இணைப்புகள்
பகுப்பு:சைவர்கள்
தாமிரம்(I) ஐதராக்சைடு
காப்பர்(I) ஐதராக்சைடு அல்லது தாமிர(I) ஐதராக்சைடு என்பது தாமிர உலோகத்தின் ஐதராக்சைடு. இதன் இரசாயன சூத்திரம் CuOH. அது ஒரு மிதமான, மிகவும் நிலையற்ற காரம். தூய CuOH மஞ்சள் அல்லது ஆரஞ்சு மஞ்சள் நிறமுடையது. ஆனால் மாசுப்பொருட்களின் சேர்க்கையால் வழக்கமாக அடர் சிவப்பு நிறத்தில் தோன்றுகிறது. இது அறை வெப்பநிலையில் கூட மிக எளிதாக ஆக்சிசனேற்றம் அடைகிறது.
தயாரிப்பு
தாமிர(I) ஐதராக்சைடு பின்வரும் வினையின் மூலம் தயாரிக்கப்படுகிறது.
இந்த வினையில், எத்தனால் வினைவேகமாற்றியாக செயல்படுகிறது.
மற்றொரு முறை CuCl மற்றும் NaOH இரட்டை சிதைவுறல் வினையாகும்.
குறிப்பாக, இந்த முறை அரிதாகவே பயன்படுத்தப்படுகிறது, ஏனெனில் உருவான CuOH  படிப்படியாக நீர்நீக்கமடைந்து இறுதியில் Cu2O மாறுகிறது.
வினைகள்
இரும்பு(II) ஐதராக்சைடு போன்றே தாமிர(I) ஐதராக்சைடும் எளிதாக தாமிர(II) ஐதராக்சைடாக ஆக்சிசனேற்றம் அடைகிறது.
மேற்கோள்கள்
பகுப்பு:செப்பு சேர்மங்கள் பகுப்பு:ஐதராக்சைடுகள்
பாகோ பாகோ
பாகோ பாகோ (Pago Pago, ; சமோவ மொழி: ˈpaŋo ˈpaŋo) அமெரிக்க சமோவாவின் ஆட்புலத் தலைநகரமாகும். 2010இல் இதன் மக்கள்தொகை 3,656 ஆக இருந்தது. பாகோ பாகோ பன்னாட்டு வானூர்தி நிலையம் இங்கு அமைந்துள்ளது. சுற்றுலா, மனமகிழ்வு, உணவு, மற்றும் சூரை மீனைப் (டுனா) பெட்டிப்படுத்துதல் ஆகியவை முதன்மைத் தொழில்களாக உள்ளன.
மேற்சான்றுகள்
பகுப்பு:அமெரிக்க சமோவா பகுப்பு:ஓசியானியா தலைநகரங்கள்
டிஸ்னி+ டே
டிஸ்னி+ டே (Disney+ Day) என்பது அமெரிக்க நாட்டை சேர்ந்த வால்ட் டிஸ்னி நிறுவனம் தனது டிஸ்னி+, குலு மற்றும் ஸ்டார்+ போன்ற ஓடிடி தளத்தில் ஸ்ட்ரீமிங் சேவைகளை மேம்படுத்துவதற்காக நடத்தப்படும் வருடாந்திர மெய்நிகர் நிகழ்வாகும், இதில் த வால்ட் டிஸ்னி ஸ்டுடியோஸ் தயாரித்த புதிய திரைப்படங்கள் மற்றும் தொலைக்காட்சி தொடர்களின் அறிவிப்புகள் இடம்பெறுகின்றன.
இந்த நிகழ்வு 2021 இல் டிஸ்னி+ இன் இரண்டாம் ஆண்டு நிறைவு விழாவுடன் தொடங்கப்பட்டது, மேலும் செப்டம்பர் 8, 2022 அன்று மீண்டும் தொடங்கும். மேலும் இது 2021 நிகழ்வு பார்வையாளர்கள் மற்றும் வர்ணனையாளர்களால் மோசமாக விமர்சிக்கப்பட்டது, அத்துடன் டிஸ்னியின் அறிவிப்புகளை ஒரு வடிவத்தில் வெளியிடுவதற்கான டிஸ்னியின் முடிவு விமர்சனத்துடன் இருந்தது.
வெளி இணைப்புகள்
பகுப்பு:டிஸ்னி+ பகுப்பு:2021 நிறுவனங்கள் பகுப்பு:ஐக்கிய அமெரிக்காவில் நிகழ்வுகள்
ஸ்ரீ ராணா விக்கிரமா
ஸ்ரீ ராணா விக்கிரமா (மலாய் மொழி: Paduka Sri Rana Wikrama; ஆங்கிலம்: Ranavikrama); என்பவர் சிங்கபுர இராச்சியத்தின் மூன்றாவது அரசர். ஸ்ரீ விக்கிரம வீராவின் மூத்த மகன் ஆவார்.
செஜாரா மெலாயு எனும் மலாய் இலக்கிய வரலாற்றுச் சான்றுகளின்படி, இவர் 1362-ஆம் ஆண்டில் இருந்து 1375-ஆம் ஆண்டு வரை சிங்கப்பூரை ஆட்சி செய்தவர். இவர் பதவி ஏற்பதற்கு முன்பு ராஜா மூடா (Raja Muda) என்று அழைக்கப்பட்டார். மற்றும் பெண்டகாரா துன் பெர்பதி முக பெர்ஜாஜர் (Tun Perpatih Muka Berjajar) என்பவரின் மகளை மணந்தவர்.
கோபால் சுவாமி கெடாஞ்சி
கோபால் சுவாமி கெடாஞ்சி (Gopal Swami Khetanchi; பிறப்பு 15 பிப்ரவரி 1958) செய்ப்பூர் நகரில் வாழும் ஒரு இந்திய ஓவியர். வடக்கு இராசத்தானில் உள்ள ஒரு கலைக் குடும்பத்தைச் சேர்ந்த கெடாஞ்சி, செய்ப்பூரில் நுண்கலை பயின்றார். மேலும் சில காலம் பாலிவுட்டில் உதவி கலை இயக்குநராகவும், பத்திரிகைகளில் படம் வரைபவராகவும் பணியாற்றினார். இராசத்தானுக்குத் திரும்புவதற்கு முன்பு ஓவியத்தில் கவனம் செலுத்தினார். குட்டிப் பெண் உருவங்கள், இராசபுத்திரப் பெண்கள், இராசத்தானி கிராமப் பெண்கள் மற்றும் கோட்டைகளை ஓவியம் வரைவதற்கும், பாரம்பரிய ஐரோப்பிய ஓவியங்களை இந்தியப் பதிப்புகளுக்கு மாற்றியமைப்பதற்கும் கெடாஞ்சி பெயர் பெற்றவர். தனித்துவமான அம்சங்கள், நுணுக்கம் மற்றும் விரைவாக வரைவது போன்றவை இவரது பானியாகும். இவர் ஒரு யதார்த்தவாத ஓவியராக அங்கீகரிக்கப்பட்டாலும், சுய-அடையாளம் கொண்டவராக இருந்தாலும், இவரது படைப்புகள் புனைவியம் முதல் ஆழமான யதார்த்தவாதம் வரை பரவியுள்ளது. செய்ப்பூர், புது தில்லி, மும்பை, சிங்கப்பூர், துபாய் மற்றும் இலண்டனில் நடந்த தனி மற்றும் குழு கண்காட்சிகளில் இவரது ஓவியங்கள் காட்சிப்படுத்தப்பட்டுள்ளன.
வெளி இணைப்புகள்
பகுப்பு:வாழும் நபர்கள் பகுப்பு:1958 பிறப்புகள் பகுப்பு:இந்திய ஓவியர்கள்
ஸ்ரீ ராணா விக்கிரமா
பொது
ஸ்ரீ ராணா விக்கிரமாவின் தந்தையார் ஸ்ரீ விக்கிரம வீராவின் ஆட்சியின் கீழ் சிங்கபுராவின் ஜாவானிய இராச்சியமான மஜபாகித் பேரரசு படையெடுப்பு செய்தது. அந்தப் படையெடுப்பில் மஜபாகித் பேரரசு தோல்வி அடைந்தது.
இருந்த போதிலும், நகரகிரேதாகமம் (Nagarakretagama) எனும் ஜாவானியக் காவியத் தொகுப்பின் 1365-ஆம் ஆண்டுப் பதிவில், சிங்கபுரத்தை மஜபாகித் பேரரசின் அடிமை அரசாகப் பட்டியலிடுகிறது.
பெருலாக் இராச்சியம்
ஸ்ரீ ராணா விக்கிரமா ஆட்சியின் போது, சுமத்திராவில் இருந்த பெருலாக் எனும் முஸ்லீம் இராச்சியத்துடன் (Sumatran Muslim kingdom Peureulak) அரசதந்திர உறவுகளை ஏற்படுத்திக் கொண்டார்.
இவருடைய காலத்தில் தான், அசாதாரண வலிமை கொண்ட பாடாங் (Badang) எனும் பழம்பெரும் மனிதர், சிங்கபுர அரசவையில் தன் வலிமையை வெளிப்படுத்தியதாக கூறப்படுகிறது.
வெளிப்புற இணைப்புகள்
பகுப்பு:மலேசிய வரலாறு பகுப்பு:சிங்கப்பூரின் வரலாறு பகுப்பு:இந்தோனேசிய வரலாறு பகுப்பு:சிங்கப்பூர் அரசர்கள்
எசுடெபானெகெத்
எசுடெபானெகெத் (Stepanakert, Step'anakert) அல்லது  கான்கெண்டி (Khankendi, அசர்பைஜான் மொழி: Xankəndi) நடைமுறைப்படி தன்னாட்சியுடைய குடியரசான நகோர்னோ கரபாக் குடியரசின் தலைநகரமும் மிகப்பெரிய நகரமும் ஆகும். 2013ஆம் ஆண்டுக் கணக்கெடுப்பின்படி இந்நகரத்தின் மக்கள்தொகை 54,500 ஆகும். இவர்களில் பெரும்பாலோர் ஆர்மீனிய இனத்தவராவர்.
மேற்சான்றுகள்
பகுப்பு:ஆசியத் தலைநகரங்கள்
சான் டியேகோ காமிக்-கான்
சான் டியேகோ காமிக்-கான் அல்லது காமிக்-கான் இன்டர்நேஷனல் (San Diego Comic-Con) என்பது அமெரிக்க நாட்டு காமிக் புத்தக மாநாடு மற்றும் இலாப நோக்கற்ற பல வகை பொழுதுபோக்கு நிகழ்வு ஆகும். இது 1970 ஆம் ஆண்டு முதல் அமெரிக்காவின் கலிபோர்னியாவின் சான் டியேகோவில் ஆண்டுதோறும் நடத்தப்படுகிறது. இதன் இணையதளத்தில் கொடுக்கப்பட்டுள்ள பெயர், காமிக்-கான் இன்டர்நேஷனல்: சான் டியேகோ ஆனால் இது பொதுவாக காமிக்-கான் அல்லது சான் டியேகோ காமிக்-கான் அல்லது சாடிகாகா என அழைக்கப்படுகிறது.
இது 1970 இல் ஷெல் டோர்ஃப், ரிச்சர்ட் ஆல்ஃப், கென் க்ரூகர், ரான் கிராஃப் மற்றும் மைக் டவ்ரி    ஆகியோர் அடங்கிய சான் டீகன்ஸ் குழுவால் கோல்டன் ஸ்டேட் காமிக் புக் கன்வென்ஷனாக இந்த மாநாடு நிறுவப்பட்டது. பின்னர் இது சான் டியாகோ காமிக் புத்தக மாநாடு என்று பெயர் மாற்றப்பட்டு அழைக்கப்பட்டது. இந்த மாநாடு சான் டியாகோவில் உள்ள சான் டியாகோ கன்வென்ஷன் சென்டரில் கோடையில் (ஜூலையில் 2003 முதல்) நான்கு நாள் நிகழ்வாக (வியாழன்-ஞாயிறு) நடைபெறும். அத்துடன் இந்த மாநாட்டில் உத்தியோகபூர்வ திறப்புக்கு முந்தைய புதன்கிழமை மாலை முதல் நான்கு நாட்களிலும் பல வல்லுநர்கள், கண்காட்சியாளர்கள் மற்றும் முன் பதிவுசெய்யப்பட்ட விருந்தினர்கள் நிகழ்விற்கு முந்தைய "முன்னோட்ட இரவு" நிகழ்ச்சியில் கலந்துகொள்ளலாம்.
இந்த காமிக்-கான் நிறுவனம் 1974 ஆம் ஆண்டு முதல் வருடாந்திர இன்க்பாட் விருதை விருந்தினர்கள் மற்றும் பிரபலமான கலைத் தொழில்களில் ஆர்வமுள்ள நபர்களுக்கும் காமிக்-கானின் இயக்குநர்கள் குழு மற்றும் மாநாட்டுக் குழு உறுப்பினர்களுக்கும் வழங்கி வருகிறது. இது வில் ஈஸ்னர் விருதுகளின் இல்லமாக கருதப்படுகின்றது.
இந்த மாநாட்டில் முதலில் முதன்மையாக காமிக் புத்தகங்கள் மற்றும் அறிவியல் புனைகதை/கற்பனை தொடர்பான திரைப்படம், தொலைக்காட்சி மற்றும் இதே போன்ற பிரபலமான கலைகளைக் காட்சிப்படுத்திய திகில், மேற்கத்திய இயங்குபடம், அனிமே, மங்கா, பொம்மைகள் உட்பட கிட்டத்தட்ட அனைத்து வகைகளிலும் பரவலர் பண்பாடு மற்றும் பொழுதுபோக்கு கூறுகள் போன்றவை சேர்க்கப்பட்டுள்ளது. அத்துடன் அட்டை விளையாட்டுகள், நிகழ்பட ஆட்டம், இணையவரைகதைகள் மற்றும் கனவுருப்புனைவு நாவல்களும் காட்ச்சிப்படுத்தப்படும். 2010 மற்றும் ஒவ்வொரு ஆண்டும், 130,000க்கும் அதிகமான பங்கேற்பாளர்களுடன் சான் டியாகோ மாநாட்டு மையத்தில் பங்குகொள்வாரக்ள். பெரும் கூட்டத்தை ஈர்ப்பதோடு மட்டுமல்லாமல், உலகின் மிகப்பெரிய வருடாந்திர காமிக் மற்றும் பாப் கலாச்சார விழா உட்பட பல கின்னஸ் உலக சாதனைகளை இந்நிகழ்வு கொண்டுள்ளது. கோவிட்-19 பெருந்தொற்றுநோய் காரணமாக இந்த நிகழ்வு இரண்டு முறை ரத்து செய்யப்பட்டது.
மேற்கோள்கள்
பகுப்பு:1970 நிறுவனங்கள் பகுப்பு:ஐக்கிய அமெரிக்காவில் நிகழ்வுகள்
தோகியன் பாறு ஆந்தை
தோகியன் பூபுக் ஆந்தை அல்லது தோகியன் பாறு ஆந்தை (நினாக்சு புர்கானி) என்பது 2004-ல் புதியதாக விவரிக்கப்பட்ட ஒரு ஆந்தை (இசுட்ரிகிடே) சிற்றினம் ஆகும். இது இந்தோனேசியாவின் சுலாவெசி கடற்கரையில் டோமினி வளைகுடாவில் உள்ள ஒரு தீவுக்கூட்டமான தோகியன் குழுவில் உள்ள மூன்று தீவுகள் மட்டுமே காணப்படுகிறது. இந்த புதிய சிற்றினம் 25 திசம்பர் 1999 அன்று கண்டுபிடிக்கப்பட்டது.
இதனுடைய சிற்றினப் பெயர் புர்கான் என்று அழைக்கப்படும் இந்தோனேசிய இயற்கை பாதுகாவலரைப் போற்றும் விதமாக இடப்பட்டது.
வெளி இணைப்புகள்
பகுப்பு:ஆந்தைகள்
பெண்டைலமீன்
பெண்டைலமீன் (Pentylamine) என்பது CH3(CH2)4NH2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். சாயங்கள், பால்மமாக்கிகள் மற்றும் மருந்து வகைப் பொருட்கள் தயாரிப்பில் ஒரு மூலப்பொருளாகவும், கரைப்பானாகவும் மற்றும் மணமூட்டும் முகவராகவும் பெண்டைலமீன் பயன்படுத்தப்படுகிறது.
பெண்டைலமீன் மற்ற எளிய ஆல்கைல் அமீன்களின் வழக்கமான வினைகளை வெளிப்படுத்துகிறது. அதாவது கார்பனைல்களுடன் புரோட்டானேற்றவினை, ஆல்கைலேற்ற வினை, அசைலேற்ற வினை, ஒடுக்க வினை போன்ற வினைகளில் ஈடுபடுகிறது. மற்ற எளிய அலிபாடிக் அமின்களைப் போலவே பெண்டைலமீனும் ஒரு பலவீனமான காரமாகும். இதனுடைய காடித்தன்மை எண் மதிப்பு 10.21 ஆகும்.
மேற்கோள்கள்
பகுப்பு:அமீன்கள் பகுப்பு:ஆல்கைல் அமீன்கள்
புளிமூட்டை ராமசாமி
புளிமூட்டை ராமசாமி (மே 15, 1912 - 1975) எனப் பரவலாக அறியப்பட்ட '''டி. ஆர். ராமசுவாமி ஐயர்''' தமிழ் நாடகத், திரைப்பட நகைச்சுவை நடிகராவார்.
இவரது இயற்பெயர் தூத்துக்குடி இராமசுவாமி ஐயர். என். எஸ். கிருஷ்ணன் குழுவினருடன் பல திரைப்படங்களில் நடித்தார். 1941 ஆம் ஆண்டில் வெளிவந்த அலிபாபாவும் நாற்பது திருடர்களும் திரைப்படத்தில் நடிக்கும் போது என். எஸ். கிருஷ்ணன் இவரை "புளிமூட்டை" என்றே அழைத்து வந்தார். இதனால் இவர் "புளிமூட்டை ராமசாமி'" என்றே பிரபலமாக அழைக்கப்பட்டார்.
ராமசாமி முதலில் டி. கே. எஸ். நாடகக் கம்பெனியில் சேர்ந்து நடித்துக் கொண்டிருந்தார். கம்பெனி கலைக்கப்பட்டதும், தனது சொந்த ஊரான தூத்துக்குடிக்குச் சென்று அங்கேயே திருமணமும் செய்து கோவில் ஒன்றில் பட்டர் வேலையில் சேர்ந்தார். சில மாதங்களில் மனைவி இறந்து விடவே, அவரது தந்தை மகனுக்கு இரண்டாவது திருமணம் செய்துவைத்தார். பின்னர் என். எஸ். கிருஷ்ணனின் நாடகக் கம்பெனியில் சேர்ந்தார்.
மேற்கோள்கள்
பகுப்பு:1912 பிறப்புகள் பகுப்பு:தமிழ்த் திரைப்பட நடிகர்கள் பகுப்பு:தமிழ் நகைச்சுவை நடிகர்கள் பகுப்பு:தூத்துக்குடி மாவட்ட நபர்கள்
தாலி (மகளிர் அணி)
thumb|200px|அம்மன் தாலி தாலி என்பது இந்தியத் துணைக்கண்டத்தில் மணமகன் மணமகளின் கழுத்தில் கட்டும் ஓர் அட்டிகை ஆகும். தாலி ஒரு திருமணமான பெண்ணாக நிலையைக் காட்டுகிறது. இது ஓர் அணிகலன்.
திருமணத்தில் தாலி கட்டும் வழக்கம் இக்காலத்தில் உள்ளது. பல்வேறு வகையான குடிமக்கள் பல்வேறு வகையான தாலிகளைக் மணமகளுக்குக் கட்டுகின்றனர். மதுரை மீனாட்சியம்மனுக்குச் சொக்கநாதர் தாலி கட்டுவதாக ஒரு சடங்கு நிகழ்வு ஆண்டுதோறும் நடைபெறுகிறது. தமிழர் திருமணம் என்னும் பெயரில் தாலி கட்டும் சடங்கு இக்கால வழக்கத்தில் உள்ளது.
தமிழர் பண்பாட்டில் தாலி
திருமணம் என்பது மக்கள் சமுதாயப் பண்பாட்டில் ஒரு முக்கியக்கூறாக விளங்குகிறது. சங்க இலக்கியங்களில் தாலி என்பது தொங்குகின்ற ஒரு அணியினைக் குறிக்கும் சொல்லாகப் பயின்று வந்துள்ளது. நாலுதல் என்பது தொங்குதல் என பொருள்படும். ‘நகரம்’ தகரமாகத் திாிந்து ‘தாலி’ என்று மாறியிருக்கக்கூடும். தாலி என்பது புலியின் வாய் வடிவில் அமைந்த ஆபரணம். தாலி என்பது பெண்களின் மங்கல அணியாக விளங்குகிறது. தமிழா் சமுதாயத்தில் திருமணம் என்ற நிகழ்வில் பெண்களுக்கு கணவரால் அணிவிக்கப்படும் மங்கல அணியாகத் தாலி விளங்குகின்றது. கணவனின் வாழ்நாளாகவும், கற்புடைய பெண்கள் இதனை ஒரு நொடியேனும் கழற்றாமல் பேணி காத்து வருகின்றனா். ‘தாலி’ என்பது மங்கல அணியாகத் திகழ்கிறது. தமிழா் தம் பண்பாட்டின் அடையளமாகப் போற்றி வருகின்றனா்.
தாலியின் வகைகள்
ஒவ்வொரு குலத்திற்கு ஏற்றவாறு தாலி அமைப்பு வேறுபடுகின்றது. பொதுவாகத் தாலியை கருந்தாலி, மஞ்சள்தாலி என இரு வகையில் அடங்கும்.
ஆண், பெண் இளையர் அணி
யார் யார் தாலி அணிந்திருந்தனர், அந்தத் தாலி எவற்றால் செய்யப்பட்டிருந்தது என்பது பற்றிய செய்திகளைச் சங்கப்பாடல்கள் தெரிவிக்கின்றன.
உசாத்துணை
பகுப்பு:இந்தியப் பண்பாடு பகுப்பு:ஆந்திரப் பண்பாடு பகுப்பு:அணிகலன்கள்
குன்னக்குடி வெங்கடராம ஐயர்
குன்னக்குடி வெங்கடராம ஐயர் கருநாடக இசைப் பாடகரும், திரைப்பட இசையமைப்பாளரும் ஆவார். நாமக்கல் சேஷ ஐயங்கார் என்பவரிடத்தில் கருநாடக இசை பயின்றவர். தமிழக அரசின் கலைமாமணி விருது பெற்றவர்.
மேற்கோள்கள்
பகுப்பு:தமிழ்த் திரைப்பட இசையமைப்பாளர்கள் பகுப்பு:கலைமாமணி விருது பெற்றவர்கள் பகுப்பு:கருநாடக இசைக் கலைஞர்கள் பகுப்பு:கருநாடக இசைப் பாடகர்கள்
மே. சி. தூயமணி
'''மே. சி. தூயமணி' (M. C. Thooyamani'')(பிறப்பு 17 செப்டம்பர் 1937) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் கோயம்புத்தூர் மாவட்டம் மேட்டுப்பாளையம் கூட்டுறவு குடியிருப்பு பகுதியினைச் சார்ந்தவர். பள்ளிக் கல்வியினை மேட்டுப்பாளையம் உயர்நிலைப் பள்ளியில் பயின்றுள்ளார். தூயமணி திராவிட முன்னேற்றக் கழக உறுப்பினர் ஆவார். இவர் 1971ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக மேட்டுப்பாளையம் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார். ''
மேற்கோள்கள்
பகுப்பு:1937 பிறப்புகள் பகுப்பு:கோயம்புத்தூர் மாவட்ட நபர்கள் பகுப்பு:5 ஆவது தமிழ்நாடு சட்டமன்ற உறுப்பினர்கள் பகுப்பு:திராவிட முன்னேற்றக் கழக சட்டமன்ற உறுப்பினர்கள்
காங்கோ தமிழ்ச்சாரல்
தமிழ்ச்சாரல் (ஆங்கிலம்: Tamilcharal) என்பது மத்திய ஆப்பிரிக்க நாடான காங்கோ மங்களாட்சி குடியரசு நாட்டில் இருந்து வெளிவரும் தமிழ் மாத இதழ். காங்கோ இளைஞர் பண்பாட்டு மன்றம் என்ற காங்கோ வாழ் தமிழர்களின் பண்பாட்டு மன்றத்தின் வெளியீடாக வருகிறது. 2013 ஆம் ஆண்டு மின்னிதழாக அறிமுகப்படுத்தப்பட்ட இதழானது, 2014 முதல் அச்சு வடிவம் பெற்றது. இதன்மூலம் ஆப்பிரிக்கா கண்டத்திலிருந்து வெளிவரும் முதல் தமிழ் மாத இதழ் என்ற பெருமையை பெறுகிறது.
தோற்றம்
காங்கோ வாழ் தமிழர்களுக்கிடையே தமிழின் பெருமைகளை பரப்பவும், தற்கால அரசியல், பொருளாதாரம், நாட்டு நடப்புகள், சமையற்கலை, கதை, கட்டுரை, கவிதை இன்னபிற வடிவிலான அறிவுக் கருவூலங்களைக் கொண்டு சேர்க்கவும் கடந்த 2013 ஆண்டில் அன்றைய காங்கோ தமிழ் இளைஞர் பண்பாட்டு மன்றத்தின் தலைவர் ஜெரால்டு முத்து மற்றும் சௌந்தரராஜன் அவர்களின் உதவியினாலும் மின்னிதழாக வெளிவர ஆரம்பித்தது.
விரிவாக்கம்
அதன்பின்னர், 2014 ஆண்டிலிருந்து இம்மின்னிதழுக்கு ஆசிரியராக பொறுப்பேற்ற திரு.சிதம்பரம் அவர்களது சீரிய உழைப்பினால் மின்னிதழ் "தமிழ்ச்சாரல் " என்ற தகுதியான பெயரையும் புதுப்பொலிவையும் பெற்று விளம்பரதாரர் உதவியினால் அச்சு வடிவேறி கின்ஷாசா வாழ் தமிழர் ஒவ்வொருவரின் வாசிப்பிற்கும் மாதாமாதம் கிடைக்கப்பெறுகிறது.
கட்டுரையாளர்கள், எழுத்தாளர்கள், கவிஞர்கள், குழந்தை ஓவியர்கள், மகளிர் படைப்பாளிகள் என்று பலருக்கான வாய்ப்புக் களமாக இருக்கும் தமிழ்ச்சாரலானது மன்ற உறுப்பினர்களுக்கு மின்னஞ்சல் மற்றும் அச்சுவடிவிலும் இணைய நூல் தளத்திலும் படிக்க கிடைக்கிறது.
படைப்பாளர்கள்
ஆப்பிரிக்காவில் வசித்துவரும், தமிழ் சிறுவர் இலக்கியத்தில் பெரும் பங்காற்றிவரும், கொ மா கோ இளங்கோ அவர்களின் சிறுகதைகள் இடம்பெறுகின்றன.
மேற்கோளகள்
பகுப்பு:இதழ்கள்
கேரளீயம்
கேரளீயம் (Keraleeyam) இந்தியாவின் கேரள மாநிலத்தில் உள்ள திருச்சூரில் இருந்து வெளியிடப்படும் மலையாள மொழி மாத இதழாகும். பொது ஆர்வ இதழான இது சக்ரத்தாயுதே கேரளீயம் என்றும் அழைக்கப்படுகிறது. 1998 ஆம் ஆண்டு நவம்பர் மாதத்தில் ஒரு மாதப் பத்திரிகையாக வெளியிடப்பட்டது. பின்னர் இரு வார இதழாகவும் பின்னர் ஒரு சிறுபத்திரிகையாகவும் மாறியது. 2005 ஆம் ஆண்டு முதல் கேரளீயம் மாத இதழாக வெளிவருகிறது. கேரளீயம் கூட்டாய்மா' வெளியீட்டாளரின் முன்முயற்சியால் விவசாயம், சுகாதாரம், சுற்றுச்சூழல், மனித உரிமைகள், கல்வி, பாலின சமத்துவம், தலித் மற்றும் ஆதிவாசிகள் போன்ற மக்களின் அடிப்படைப் பிரச்சினைகளை கேரளீயம் முன்வைக்கிறது. கேரளீயம் இதழ் கேரளாவில் நடந்த பல மக்கள் போராட்டங்களுக்கு ஆதரவு காட்டியுள்ளது.
2014 ஆம் ஆண்டு டிசம்பர் மாதத்தில் மாவோயிசுட்டுடன் தொடர்பு இருப்பதாகக் கூறி கேரள காவல்துறையால் கேரளீயம்  அலுவலகம் சேதப்படுத்தப்பட்டது. மூன்று பேர் காவலில் வைக்கப்பட்டனர் ஆனால் முழுமையான விசாரணைக்குப் பிறகு அடுத்த நாள் இவர்கள் விடுவிக்கப்பட்டனர்.
புற இணைப்புகள்
பகுப்பு:கேரளம் பகுப்பு:கேரளத்தில் ஊடகங்கள்
தாமிரம்(I) புளோரைடு
தாமிரம்(I) புளோரைடு (Copper(I) fluoride ) என்பது CuF  என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். முதன் முதலில் 1933 ஆம் ஆண்டில் இச்சேர்மம், சிபேலரைட்டு வகை படிகமாக இருப்பதாகக் கண்டறியப்பட்டது. எனினும் இதன் இருப்பு குறித்து உறுதிபடுத்தப்படவில்லை. தற்காலப் புத்தகங்களும் தாமிரம்(I) புளோரைடு தொடர்பாக இதேகருத்தையே கொண்டுள்ளன. புளோரின் ஒரு இலத்திரன் கவர்திறன் மிகுந்த தனிமம் என்பதால் அது எப்பொழுதும் தாமிரத்தை +2 என்ற ஆக்சிசனேற்ற நிலைக்கு ஆக்சிசனேற்றம் செய்கிறது. தாமிரம்(I) புளோரைடின் [(Ph3P)3CuF] போன்ற அணைவுச் சேர்மங்கள் அறியப்பட்டு நன்கு வரையறுக்கப்பட்டுள்ளன.
இவற்றையும் காண்க
பகுப்பு:புளோரைடுகள் பகுப்பு:உலோக ஆலைடுகள் பகுப்பு:செப்பு சேர்மங்கள்
கரிமா சௌதரி
கரிமா சௌதரி (गरिमा चौधरी, Garima Chaudhary) (பிறப்பு: ஏப்பிரல் 2, 1990 மீரட்) ஓர் இந்திய யூடோ வீராங்கனை ஆவார். இவர் இலண்டனில் நடந்த 2012 கோடைக்கால ஒலிம்பிக் விளையாட்டுகளில் மகளிர் 63 கிலோ எடைப்பிரிவில் பங்கேற்றதன் மூலம், அப்போட்டியில் இந்தியா சார்பில் கலந்துகொண்ட ஒரே யூடோ வீராங்கனை ஆனார்.
மேற்கோள்கள்
பகுப்பு:1990 பிறப்புகள் பகுப்பு:வாழும் நபர்கள் பகுப்பு:யுடோ விளையாட்டாளர்கள் பகுப்பு:இந்திய ஒலிம்பிக் வீரர்கள் பகுப்பு:இந்திய ஒலிம்பிக் யுடோக்காரிகள்
வில்லெம்ஸ்டாடு
வில்லெம்ஸ்டாடு (Willemstad, ) நெதர்லாந்து இராச்சியத்தின் அங்கநாடாக, தென் கரீபியக் கடலில் உள்ள தீவும் குராசோவின் தலைநகரமும் ஆகும். முன்னதாக 2010இல் நெதர்லாந்து அண்டிலிசு கலைக்கப்படுவதற்கு முன்பாக அதன் தலைநகரமாக இருந்தது. இதன் மக்கள்தொகை 150,000 ஆக மதிப்பிடப்பட்டுள்ளது. அமெரிக்காக்களிலேயே மிகவும் தொன்மையான யூதர் தொழுகைக்கூடமான குரோசோ தொழுகைக்கூடம் இங்குள்ளது. வரலாற்றுச் சிறப்பு மிக்க இந்நகரம் நான்கு பகுதிகளாகப் பிரிக்கப்பட்டுள்ளது: பண்டா, ஓட்ரோபன்டா, இரண்டையும் சின்ட் அன்னா வளைகுடா பிரிக்கிறது. இதன் முனையில் இயற்கைத் துறைமுகமான ஷோட்கத் அமைந்துள்ளது. மற்ற இரு பிரிவுகளாக ஷார்லூ, பீட்டர்மாய் இசுமல் உள்ளன. நகர மையமும் அதன் கட்டிடக்கலைவண்ணமும் துறைமுக நுழைவும் ஐக்கிய நாடுகள் சபையால் உலகப் பாரம்பரியக் களமாக அறிவிக்கப்பட்டுள்ளன.
வெளி இணைப்புகள்
பகுப்பு:நடு அமெரிக்கத் தலைநகரங்கள்
தி. சி. திம்மராய கவுண்டர்
'''தி. சி. திம்மராய கவுண்டர்' (T. C. Thimmaraya Gounder'')(பிறப்பு 15 திசம்பர், 1915) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் வேலூர் மாவட்டம் ஆத்தூர் குப்பம் பகுதியினைச் சேர்ந்தவர். இவர் நாட்டறம்பள்ளி உயர்நிலைப் பள்ளியில் கல்வி பயின்றுள்ளார். திம்மராய கவுண்டர், திராவிட முன்னேற்றக் கழக உறுப்பினர் ஆவார். இவர் 1967 மற்றும் 1971ஆம் ஆண்டுகளில் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக நாட்ராம்பள்ளி சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.
மேற்கோள்கள்
பகுப்பு:1915 பிறப்புகள் பகுப்பு:திராவிட முன்னேற்றக் கழக சட்டமன்ற உறுப்பினர்கள் பகுப்பு:4 ஆவது தமிழ்நாடு சட்டமன்ற உறுப்பினர்கள் பகுப்பு:5 ஆவது தமிழ்நாடு சட்டமன்ற உறுப்பினர்கள்
டி. என். இராமச்சந்திரன்
'''டி. என். இராமச்சந்திரன்''' (T.N. Ramachandran) (1901 - 1973) இந்தியக் கலை வரலாற்றாளர், தொல்லியலாளர் மற்றும் சமசுகிருத மொழி அறிஞர் ஆவார்.
யோகா மற்றும் சமசுகிருத மொழி அறிஞரான நாராயணன் – விசாலாட்சி தம்பதியரின் மகனாவர். பல தனிக் கட்டுரைகளை எழுதிய இராமச்சந்திரன், புதுதில்லி தேசிய அருங்காட்சியகத்தின் காப்பாளராகவும், பின்னர் இந்தியத் தொல்லியல் ஆய்வகத்தின் தலைமை இயக்குனராகவும் பணியாற்றியவர்.
விருதுகள்
இராமச்சந்திரன் 1964ல் பத்மபூசண் விருது பெற்றவர்.
அகழாய்வுகள்
டி. என். இராமச்சந்திரன் தனது அகழாய்வில் கண்டுபிடித்த முக்கிய தொல்லியல் களங்களில் சில:
மேற்கோள்கள்
பகுப்பு:1901 பிறப்புகள் பகுப்பு:1973 இறப்புகள் பகுப்பு:இந்தியத் தொல்லியல் பகுப்பு:இந்திய வரலாற்றாளர்கள் பகுப்பு:பத்ம பூசண் விருது பெற்றவர்கள் பகுப்பு:பத்ம பூசண் விருது பெற்ற தமிழர்கள்
கோபால்ட்(II) பாசுபைடு
கோபால்ட்(II) பாசுபைடு (Cobalt(II) phosphide) என்பது Co3P2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். நீல நிறத்தில் காணப்படும் இச்சேர்மம் நீருறிஞ்சும் தன்மையுடன் காணப்படுகிறது.
மேற்கோள்கள்
பகுப்பு:கோபால்ட் சேர்மங்கள் பகுப்பு:பாசுபைடுகள்
கோபால்ட்(II) பார்மேட்டு
கோபால்ட்(II) பார்மேட்டு (Cobalt(II) formate) என்பது Co(HCOO)2 என்ற மூலக்கூற்று வாய்ப்பாடு கொண்ட ஒரு கரிம வேதியியற் சேர்மமாகும். கோபால்ட் வினையூக்கிகள் தயாரிப்பில் கோபால்ட்(II) பார்மேட்டு பயன்படுத்தப்படுகிறது.
மேற்கோள்கள்
பகுப்பு:கோபால்ட் சேர்மங்கள் பகுப்பு:பார்மேட்டுகள்
சாரா பாய்சன்
சாரா டில் "சால்லி" பாய்சன் (Sarah Till "Sally" Boysen) (பிறப்பு மார்ச் 5, 1949) ஓகியோ பல்கலைக்கழகத்தின் உளவியற் பேராசிரியர் ஆவார். Boysen is a primate researcher and former Director of the Chimp Center at the university. இவர் இடிசுக்கவர் இதழால் 50 அரிய பெண் அறிவியலாளர்களில் ஒருவராகத் தேர்வு செய்யப்பட்டுள்ளார்.
இளம்பருவம்
பாய்சன் 1949 மார்ச் 5இல் சாந்துசுகியில் பிறந்தார். இவருக்கு இரு அக்காக்களும் இரு தம்பிகளும் உள்ளனர்.
ஆய்வுப்பணி
பாய்சனின் முதன்மை ஆய்வு சிம்பஞ்சிகள் பற்றியதாகும். இவர் 1983இல் ஓகியோ மாநிலப் பல்கலைக்கழகத்தின் சிம்பஞ்சி மையத்தில் ஒப்பீட்டு அறிதல் திட்ட்த்தை உருவாக்கினார். இவர் அறிதிறன், மொழியியல், நரம்பறிவியல் ஆகிய அறிவியல் புலங்களின் இணையுறவில் சிம்பஞ்சிகளின் அறிதல் திறமைகளை ஆய்வு செய்தார்.
உளவியல் மைய முடக்கம்
ஓகியோ பல்கலைக்கழகம் 2006இல் இவரது அய்வு மையத்தை முடக்கிவிட்டது. பல்கலைக்கழகம் இம்மையத்தைத் தொடர்வதற்கான வெளி உதவி ஏது கிடைக்கவில்லை என மைய உயர்செலவினத்தைக் காரணமாகக் கூறியது.அதோடு நில்லாமல், மையத்தில் இருந்த இரண்டு சிம்பஞ்சிகளை டெல்சாசு மாநிலச்  சான் அந்தோனியோவில் உள்ள காப்பகத்துக்கும் மாற்றிவிட்டது. இடமாற்றத்தால் அந்த இரு சிம்பஞ்சிகளும் இறந்துவிட்டன. இவர் இதை எதிர்த்து பல்கலைக்கழகத்தின் மீது தொடர்ந்த வழக்கும் தோல்வி கண்டது.
மேற்கோள்கள்
பகுப்பு:1949 பிறப்புகள் பகுப்பு:வாழும் நபர்கள் பகுப்பு:அமெரிக்க உளவியலாளர்கள்
இரா. நாகசாமி
இளமை வாழ்க்கை
சமசுகிருத வித்துவான் இராமச்சந்திரனுக்கு 10 ஆகஸ்டு 1930ல் பிறந்தவர் நாகசாமி இரா. நாகசாமி சென்னைப் பல்கலைக்கழகத்தில் சமசுகிருத மொழியில் முதுநிலைப் பட்டப் படிப்பு முடித்தவர். பூனா டெக்கான் கல்லூரியில் தொல்லியல் தொடர்பான ஆய்வில் முனைவர் பட்டம் பெற்றவர்.
அரசுப் பணி
இந்தியத் தொல்லியல் ஆய்வகத்தில் தொல்லியல் துறையில் பயிற்சி எடுத்த ஆர். நாகசாமி, 1959 முதல் 1963 முடிய சென்னை அரசு அருங்காட்சியகத்தின் காப்பாட்சியராக (curator) பணியில் சேர்ந்தார். ] 1963 முதல் 1966 முடிய தமிழ்நாடு அரசு தொல்லியல் துறையின் உதவி சிறப்பு அதிகாரியாகவும், பின்னர் 1966 முதல் 1988 முடிய தமிழ்நாடு அரசு தொல்லியல் துறையின் முதலாவது இயக்குனராக இருந்தவர்.
சர்ச்சைகள்
இவர் பக்கச்சார்பு மிக்கவர் இவர் அனைத்தையும் சமசுகிருத கண்ணோட்டத்தில் பார்ப்பவர் என்ற குற்றச்சாட்டு உண்டு. இவர் தமிழ்மொழி, தமிழ் வரலாறு, திருக்குறள் போன்றவற்றின் மீது மீகுதியான திரிபுகளை மேற்கொண்டதாக விமர்சனங்கள் வைக்கப்பட்டுள்ளன. இதற்கு எடுத்துக்காட்டாக தமிழ் மற்றும் சமஸ்கிருதத்தின் கண்ணாடி” (The Mirror Tamil and Sanskrit) என்ற பெயரில் இவர் எழுதிய நூலில், தமிழின் எழுத்து முறை பிராமணர்களிடமிருந்து பெறப்பட்டது என்றும் தொல்காப்பியம், புறநானூறு, அகநானூறு, சிலப்பதிகாரம் முதலியவை சமசுகிருத நூல்களைப் பார்த்து எழுதப்பட்டவை என்றும் கூறியுள்ளார். மேலும் செம்மொழிக்கான தகுதிகளாக வரையறை செய்யப்பட்டுள்ளவை எதுவும் தமிழுக்கு இல்லை என்றும், தொல்காப்பியம் நூல் சமசுகிருதத்திலிருந்து வந்தது என்றும், தமிழ் சமசுகிருதத்திலிருந்து கடன் பெற்றுதான் செம்மொழியாக வளர்ந்தது என்றெல்லாம் கூறியுள்ளார். இவர் செய்த மற்றொரு திரிபானது வேதங்களின் சாரம் திருக்குறள் (Tirukkural an Abridgement of Sastras) என்று இவரால் எழுதப்பட்ட ஆங்கில நூலாகும். அதற்கு இவர் எழுதிய விளக்கங்களையும், திரிபு வேலைகளையும் கண்டு தமிழ் அறிஞர்கள் அதிர்ச்சியடைந்து, கண்டனங்களை வெளியிட்டனர்.
ஊழல் புகார்
இரா. நாகசாமி 1980களில் தமிழ்நாடு தொல்லியல் துறையில் பதவியில் இருந்தபோது ஊழல் புகாரில் சிக்கினார். இவர் மீதான ஊழல் புகாரில் இவருக்கு ஆதரவாக இருக்கும்படி காஞ்சி சங்கர மடத்திலிருந்து அதிகார வர்கத்துக்கு தொடர்ந்து அழுத்தங்கள் தரப்பட்டன. பின்னர் அந்த சிக்கலில் இருந்து மீண்டார்.
வெளி இணைப்புகள்
பகுப்பு:1930 பிறப்புகள் பகுப்பு:இந்திய வரலாற்றாளர்கள் பகுப்பு:இந்தியத் தொல்லியல் பகுப்பு:தமிழ்த் தொல்லியலாளர்கள் பகுப்பு:தமிழ் கல்வெட்டு ஆய்வாளர்கள் பகுப்பு:பத்ம பூசண் விருது பெற்ற தமிழர்கள் பகுப்பு:இந்தியத் தொல்லியலாளர்கள் பகுப்பு:2022 இறப்புகள் பகுப்பு:கலைமாமணி விருது பெற்றவர்கள் பகுப்பு:இந்தியக் கல்வெட்டியலாளர்கள்
தரம்வீர் சிங்
தரம்வீர் சிங் (Dharamvir Singh) (धरमवीर सिंह; பிறப்பு: 5 ஆகத்து 1990) ஓர் இந்திய வளைதடிப்பந்தாட்ட வீரர் ஆவார். இவர் 2012 ஒலிம்பிக் விளையாட்டுகளில் இந்தியா சார்பில் ஆடவர் வளைதடிபந்தாட்டக் குழுவில் கலந்துகொண்டார். இவர் கல்லூரிகள் தடகளத் திட்டத்தை ஆதரிக்கிறார். மேலும் அதன் வழிகாட்டியாகவும் விளங்குகிறார்.
மேற்கோள்கள்
பகுப்பு:1990 பிறப்புகள் பகுப்பு:வாழும் நபர்கள் பகுப்பு:இந்திய வளைதடிபந்தாட்ட வீரர்கள் பகுப்பு:இந்திய ஒலிம்பிக் வளைதடிபந்தாட்ட வீரர்கள்
மகாத்மா காந்தியின் கலைச் சித்தரிப்புகளின் பட்டியல்
thumb| இலண்டனிலுள்ள, மகாத்மா காந்தியின் புகைப்படம், 1931 மோகன்தாசு கரம்சந்த் காந்தி, ஆங்கிலேய ஆட்சிக்கு எதிராக வன்முறையற்ற எதிர்ப்பைப் பயன்படுத்தி பிரச்சாரத்தை வெற்றிகரமாக வழிநடத்தியதற்காக அறியப்பட்ட ஒரு முக்கிய இந்திய விடுதலை இயக்கத் தலைவர் ஆவார். இவர் சத்தியாகிரகத்தின் முன்னோடியாக இருந்தார் - வெகுஜன குடியியற் சட்டமறுப்பு மூலம் கூறப்படும் கொடுங்கோன்மை எதிர்ப்பு, அகிம்சை அல்லது முழு அகிம்சையின் மீது உறுதியாக நிறுவப்பட்டது - இது உலகம் முழுவதும் பொது மக்களின் உரிமைகள் மற்றும் சுதந்திரத்திற்கான இயக்கங்களை ஊக்கப்படுத்தியது. காந்தி பொதுவாக இந்தியாவிலும் உலகெங்கிலும் மகாத்மா காந்தி என்றும் பாபு  என்றும் அறியப்படுகிறார். இந்தியாவில், இவர் அனைத்து இந்தியர்களாலும் தேசத்தின் தந்தையாக அங்கீகரிக்கப்படுகிறார். மேலும் இவரது பிறந்த நாளான அக்டோபர் 2 ஆம் தேதி ஒவ்வொரு ஆண்டும் காந்தி ஜெயந்தி, தேசிய விடுமுறை தினமாக நினைவுகூரப்படுகிறது.
நாணயம் மற்றும் முத்திரைகள்
வலது|thumb|181x181px| மகாத்மா காந்தியின் 10 ரூபாய் முத்திரை. 1996 ஆம் ஆண்டில், இந்திய அரசு மகாத்மா காந்தி வரிசை ரூபாய் நோட்டுகளான 5, 10, 20, 50, 100, 500 மற்றும் 1000 ரூபாய் நோட்டுகளை அறிமுகப்படுத்தியது. இன்று, இந்தியாவில் புழக்கத்தில் உள்ள அனைத்து ரூபாய் நோட்டுகளிலும் மகாத்மா காந்தியின் உருவப்படம் உள்ளது. 1969 ஆம் ஆண்டில், மகாத்மா காந்தியின் நூற்றாண்டு நினைவாக ஐக்கிய இராச்சியம் தொடர்ச்சியான தபால் தலைகளை வெளியிட்டது.
உலகெங்கிலும் 80 வெவ்வேறு நாடுகளிலிருந்து காந்தியின் உருவம் தாங்கிய சுமார் 250 அஞ்சல் தலைகள் வெளியிடப்பட்டுள்ளன.
நினைவுச் சின்னங்கள், ஓவியங்கள், சிற்பங்கள் மற்றும் சிலைகள்
thumb|451x451px| மகாத்மா காந்தியின் மெழுகு சிலை காந்திக்கு ஏராளமான நினைவுச் சின்னங்கள் உள்ளன. புது தில்லியில், காந்தி 30 ஜனவரி 1948 இல் படுகொலை செய்யப்பட்ட கன்சியாம் தாசு பிர்லாவின் இல்லம் 1971 இல் இந்திய அரசால் கையகப்படுத்தப்பட்டு காந்தி சமிதி அல்லது பிர்லா மாளிகை என பெயரிடப்பட்டது. 1973 இல் காந்தி சமிதி என பொதுமக்களுக்கு திறக்கப்பட்டது. மகாத்மா காந்தி தனது வாழ்நாளின் கடைசி நான்கு மாதங்கள் வாழ்ந்த அறையையும், இரவு பொது நடைப்பயணத்தை நடத்தும்போது அவர் சுடப்பட்ட மைதானத்தையும் இது பாதுகாக்கிறது. காந்தி படுகொலை செய்யப்பட்ட இடத்தை இப்போது ஒரு தியாகிகள் தூண் குறிக்கிறது.
1988 ஆம் ஆண்டில், எசுப்பானியாவின் பர்கோஸ் நகரிலுள்ள பூங்காவில் அமைக்க காந்தியின் மார்பளவு சிலையை இந்தியா வழங்கியது. 1893 ஆம் ஆண்டு முதல் வகுப்பு தொடர் வண்டியிலிருந்து காந்தி வெளியேற்றப்பட்ட தென்னாப்பிரிக்காவின் பீட்டர்மரிட்ஸ்பர்க் நகரில், இப்போது 2003 கிரிக்கெட் உலகக் கோப்பையின் போது இந்தியத் துடுப்பாட்டக்காரர் சௌரவ் கங்குலி தலைமையிலான இந்திய அணியால் திறக்கப்பட்ட நினைவுச் சிலை உள்ளது. ஐக்கிய ராச்சியத்தில், காந்தியின் பல முக்கிய சிலைகள் உள்ளன. குறிப்பாக அவர் சட்டம் பயின்ற இலண்டன் பல்கலைக்கழகக் கல்லூரிக்கு அருகிலுள்ள டேவிஸ்டாக் சதுக்கத்தில் ஒன்றும். பாராளுமன்ற சதுக்கத்தில் ஒன்றும் என இலண்டனில் இரண்டு சிலைகள் உள்ளன. ஜனவரி 30 ஐக்கிய இராச்சியத்தில் "தேசிய காந்தி நினைவு தினமாக" நினைவுகூரப்படுகிறது.
அமெரிக்காவில், நியூயார்க் நகரத்தில் உள்ள யூனியன் ஸ்கொயர் பூங்காவிற்கு வெளியே காந்தியின் சிலை மற்றும் அட்லாண்டாவில் உள்ள இளைய மார்ட்டின் லூதர் கிங், தேசிய வரலாற்று தளம் மற்றும் வாசிங்டன், டி. சி., மாசசூசெட்ஸ் அவென்யூவில் உள்ள இந்திய தூதரகத்தின் அருகிலுள்ள மகாத்மா காந்தி நினைவகம் ஆகியவை உள்ளன. சான்பிரான்சிஸ்கோ எம்பர்காடெரோ பகுதியில் காந்தி சிலை உள்ளது. 2009 ஆம் ஆண்டில், வாஷிங்டன் மாநிலத்தில் உள்ள பெல்லூ நூலகத்திற்கு வெளியே காந்தியின் சிலை நிறுவப்பட்டது. இலண்டன், நியூயார்க் மற்றும் உலகின் பிற நகரங்களில் உள்ள மேடம் துசாட்ஸ் மெழுகு அருங்காட்சியகங்களில் காந்தியின் மெழுகு சிலைகள் உள்ளன.
ஜோசஃப் கோஸ்லாவ்ஸ்கி 1932 இல் காந்தியின் கேலிச்சித்திரத்தை வடிவமைத்தார். இது 2007 இல் வெண்கலத்தில் வார்க்கப்பட்டது.
காந்தியின் மூன்று குரங்குகள் என்பது இந்தியக் கலைஞர் சுபோத் குப்தாவால் உருவாக்கப்பட்ட சிற்பங்களின் வரிசையாகும். "தீமையைக் காணாதே, தீயதைக் கேட்காதே, தீயதைப் பேசாதே" என்ற கொள்கையைக் குறிக்கும் " மூன்று ஞானக் குரங்குகள் " என்ற காந்தியின் காட்சி உருவகத்தை சிற்பங்கள் நினைவுபடுத்துகின்றன.
2010 ஆம் ஆண்டில், யதார்த்தவாத ஓவியர் கோபால் சுவாமி கெடாஞ்சி, காந்திகிரி என்ற தலைப்பில் தனது கண்காட்சியில் காந்தியின் சுதந்திர இந்தியா பற்றிய கனவை சித்தரித்தார். இந்தக் கண்காட்சியில் ஒரு வயதான காந்தியை சித்தரிக்கும் மற்ற கூறுகள் மற்றும் சொற்பொழிவை நிறைவு செய்யும் அல்லது எதிர்க்கும் உருவங்களாக இருபத்தியோரு கலைப் படைப்புகள் காட்சிக்கு வைக்கப்பட்டிருந்தன.
நவம்பர் 2017 இல், இந்தியப் பிரதமர் நரேந்திர மோதி ஆஸ்திரேலியாவின் பிரிஸ்பேனில் உள்ள ரோமா ஸ்ட்ரீட் பார்க்லேண்டில் காந்தியின் சிலையைத் திறந்து வைத்தார். இந்த சிலையை ராம் வி சூதார் மற்றும் அனில் சூதார் ஆகியோர் செதுக்கியுள்ளனர். 22 நவம்பர் 2018 அன்று, இந்தியக் குடியரசுத் தலைவர் ராம் நாத் கோவிந்த், ஆஸ்திரேலியாவின் சிட்னியில் உள்ள பரமட்டாவில் மகாத்மா காந்தியின் சிலையைத் திறந்து வைத்தார்.
2018 ஆம் ஆண்டில், கானா பல்கலைக்கழகத்தில் 2016 ஆம் ஆண்டில் நிறுவப்பட்ட காந்தியின் சிலை அகற்றப்பட்டது. "இந்திய சுதந்திரத் தலைவர் ஆப்பிரிக்கர்களை 'தாழ்ந்தவர்கள்' என்று வாதிடும் மாணவர்கள் மற்றும் ஆசிரியர்களின் எதிர்ப்புகளுக்குப் பிறகு, அகற்றப்பட்டது. அவர்கள் மலாவியில் தலைநகர் பிளாண்டயரில் மற்றொரு காந்தி சிலையை நிறுவுவதைத் தடுக்க முயற்சிக்கின்றனர்."
2019 ஆம் ஆண்டில், ஐக்கிய இராச்சியத்தின் மான்செஸ்டர் கதீட்ரலில் காந்தியின் ஐந்தாவது சிலை திறக்கப்பட்டது. 800 கிலோ எடையும், 9 அடியும் கொண்ட இந்த சிலை, உலகளாவிய ஆன்மீக அமைப்பான ராஜ்சந்திரா மிஷன் தரம்பூர் வழங்கிய பரிசாகும். இது மான்செஸ்டர் அரேனில் 2017 பயங்கரவாத தாக்குதலைத் தொடர்ந்து, அமைதி மற்றும் இரக்கத்தின் அடையாளமாக பல விருந்தினர்களுடன் மான்செஸ்டர் நகரத் தந்தை மற்றும் குருதேவ் ராகேஷ்பாய் அவர்களால் வெளியிடப்பட்டது.
சான்றுகள்
பகுப்பு:மகாத்மா காந்தி
ஸ்ரீ மகாராஜா
ஸ்ரீ மகாராஜா (மலாய் மொழி: Paduka Sri Maharaja; ஆங்கிலம்: Sri Maharaja); என்பவர் சிங்கபுர இராச்சியத்தின் நான்காவது அரசர். ஸ்ரீ ராணா விக்கிரமா என்பவரின் மூத்த மகன் ஆவார்.
இவர் 1375-ஆம் ஆண்டில் இருந்து 1389-ஆம் ஆண்டு வரை சிங்கப்பூரை ஆட்சி செய்தவர். இவர் பதவி ஏற்பதற்கு முன்பு தமியா ராஜா (Damia Raja) என்று அழைக்கப்பட்டார்.
பொது
செஜாரா மெலாயு எனும் மலாய் இலக்கிய வரலாற்றுச் சான்றுகளில், ஸ்ரீ மகாராஜாவின் ஆட்சியின் போது சிங்கபுரக் கடற்கரையை வாள் மீன்கள் தாக்கிய நிகழ்வுடன் குறிக்கப்படுகிறது.
ஆங் நாடிம் (Hang Nadim) எனும் சிறுவன், வாள்மீன்களின் தாக்குதலைத் தடுக்க ஒரு புத்திசாலித்தனமான தீர்வை வழங்கினான். ஸ்ரீ மகாராஜா ஆரம்பத்தில் நன்றியுடன் இருந்தார்.
தானா மேரா
ஆனாலும், சிறுவனின் புத்திசாலித் தனத்தால் அவருக்கு அச்சுறுத்தல்கள் ஏற்படலாம் எனத் தவறுதலாக அறிவுரை வழங்கப்பட்டார். அரசவை அமைச்சர்களின் பேச்சைக் கேட்டு அந்தச் சிறுவனை தூக்கிலிட உத்தரவிட்டார்.
தூக்கிலிடப்பட்ட ஆங் நாடிமின் இரத்தம், சிங்கப்பூர் நிலத்தின் ஒரு பகுதியைச் சிவப்பு நிறத்தில் கறை படுத்தியதாகக் கூறப்படுகிறது. அதனால் சிங்கப்பூரின் அந்தப் பகுதிக்கு தானா மேரா (Tanah Merah) எனும் பெயர் வந்ததாகச் சொல்லப் படுகிறது.
பரமேசுவரா
1389-ஆம் ஆண்டில், ஸ்ரீ மகாராஜாவுக்குப் பிறகு அவரின் மகன் பரமேசுவரா என்பவர் சிங்கபுர இராச்சியத்தின் அரியணையில் அமர்ந்தார். இவர்தான் மலாக்கா நகரத்தையும்; மலாக்கா சுல்தானகத்தையும் தோற்றுவித்தவர்.
வெளிப்புற இணைப்புகள்
பகுப்பு:மலேசிய வரலாறு பகுப்பு:சிங்கப்பூரின் வரலாறு பகுப்பு:இந்தோனேசிய வரலாறு பகுப்பு:சிங்கப்பூர் அரசர்கள்
ஜந்தாகா வட்டம்
ஜந்தாகா வட்டம் (जन्दाहा प्रखँड), பீகாரிலுள்ள வைசாலி மாவட்டத்தின் 14 வட்டங்களில் ஒன்றாகும்.
ஊராட்சிகள்
இந்த வட்டத்தில் உள்ள ஊராட்சிகள்
சான்றுகள்
பகுப்பு:வைசாலி மாவட்டம் பகுப்பு:பீகாரின் வட்டங்கள்
பார்வதி ஆறு (மத்தியப் பிரதேசம்)
வெளி இணைப்புகள்
பகுப்பு:மத்தியப் பிரதேச ஆறுகள் * பகுப்பு:இந்திய ஆறுகள்
குரோமியம்-வனேடியம் எஃகு
குரோமியம்-வனேடியம் எஃகு (Chromium-vanadium steel) என்பது கார்பன், மாங்கனீசு, பாசுபரசு, கந்தகம், சிலிக்கான், குரோமியம் மற்றும் வனேடியம் முதலிய தனிமங்களை ஒருங்கிணைத்துக் கொள்ளும் ஓர் எஃகு உலோகக் கலவையாகும். இவற்றில் சில வடிவங்களை அதிவேக எஃகாக பயன்படுத்தமுடியும். குரோமியம் மற்றும் வனேடியம் இரண்டும் எஃகை அதிகக் கடினத் தன்மையுடையதாக மாற்றுகின்றன. குரோமியமானது, தேய்மானம், ஆக்சிசனேற்றம் மற்றும் அரிமானம் முதலியவற்றைத் தடுக்கவும் உபயோகமாகிறது. குரோமியமும் கார்பனும் சேர்ந்து மீள்தன்மையை அதிகரிக்கச் செய்கின்றன.
இஸ்லாமிய வங்கி
கொள்கை
இஸ்லாமிய நிதி மற்றும் வங்கி ( Islamic finance and banking) வட்டி முறையின் முதலீடு கிடையாது. இஸ்லாமிய வங்கிகளின் அடிப்படை கொள்கை ஓர் சராசரி வர்த்தக முறையையே சார்ந்ததாக இருக்கிறது. வர்த்தகங்களிலும், வியாபாரங்களிலும் பிரச்சனைகளை அதன் பங்குதாரர்கள் எல்லாருக்கும் பகிர்ந்தளிக்கப்படுவதைப் போலவே  இஸ்லாமிய வங்கிகள் இயங்குகிறது.இஸ்லாமிய வங்கி ஆபத்து பகிர்வு (Risk-Sharing)வை அடிப்படையாகவும், மற்ற வங்கிகள் ஆபத்து பரிமாற்றம் (Risk-Transfer)வை அடிப்படையாகவும் கொண்டு இயங்குகிறது. .
குரோமியம்-வனேடியம் எஃகு
மேற்கோள்கள்
பகுப்பு:எஃகுகள்
.
இஸ்லாமிய வங்கி
செயல்பாடு
மற்ற நிதி நிறுவனங்களை போன்று இஸ்லாமிய நிதி மற்றும் வங்கி நிறுவனங்களிடம் மூலதன சந்தைகள் (capital markets), நிதி மேலாண்மை (fund managers), முதலீட்டு நிறுவனங்கள் (investment firms), மற்றும் காப்பீட்டு நிறுவனங்கள்(insurance companies) அதே போல் தனிநபர் நிதி சேவைகளான கடன் அட்டைகள் (credit cards), கார் நிதி( car finance), தனிப்பட்ட நிதி ( personal finance), மற்றும் வீட்டு நிதி (home finance) போன்ற தனிப்பட்ட நிதி தயாரிப்புகளை இஸ்லாமிய வங்கி நிறுவனங்கள் வழங்குகிறது. வட்டி முறை முற்றிலும் கிடையாது. மாறாக வாடிக்கையாளர் மற்றும் வங்கிகள் அந்த முதலீட்டால் ஏற்படும்  அபாயங்களை (Risk) பகிர்கிறார்கள். மேலும் அவற்றால் வரும் இலாபத்தை அவர்களுக்கு இடையே  பிரிக்கப்படுகிறது..
முக்கிய கூறுகள்
இஸ்லாமிய வங்கி தயாரிப்புகள் (Islamic Banking Product) அனைத்தும் ஒரு குறிப்பிட்ட வகையான ஒப்பந்த அடிப்படையை சார்ந்தவையாக உள்ளன. அந்த ஒப்பந்தமுறைகள் கீழே உள்ள செயல்களை அடிப்படையாக கொண்டது. அவைவருமாறு:
ஒப்பந்த வணிகம்
ஒப்பந்த வணிகம் அல்லது முறாபகா(Murabaha) என்பது வங்கி ஒரு பொருளை வாங்கி, பின்னர் ஒரு ஒத்திவைக்கப்பட்ட ஒப்பந்தம் அடிப்படையில் வாடிக்கையாளருக்கு அதை விற்கிறது. இது தனிப்பட்ட கடன்களுக்கு பயன்படுத்தப்படுகிறது. வங்கிகள் பொருட்கள் அல்லது பங்குகள் வாங்கி, பின்னர் இலபம் அமைத்து வாடிக்கையாளர்களுக்கு அவற்றை மீண்டும் விற்பனை செய்கிறது.ஆனால் விற்பனை தொகையை திரும்பிக்கிடைக்க சில காலவரைமுறைகளை வங்கி வகுக்கிறது.
தொழில் கடன்
தொழில் கடன் அல்லது முளாரபா(Mudaraba) என்பது வங்கி முதலீடு செய்கிறது. முதலீடு பெறப்பட்டு தொழில் செய்ய முனைவோர் தன் உழைப்பே மூலதரமாக வைத்து வங்கியிடன் ஒப்பந்தம் வைத்து தன் தொழிலுக்கு பணம் வாங்குகிறார்.அத்தொழிலில் வரக்கூடிய இலாபங்களை இருசாரரும் பரஸ்பர ஒப்பந்த விகிதத்தில் தீர்மானிக்கப்படுகிறது. ஆனால் அத்தொழிலில் ஏற்பட்ட இழப்பு அல்லது நஷ்டம் வங்கியை சார்ந்தது, தொழில்முனைவோர் அவரது உழைப்பு மூலதனமாக இருப்பதால் அவர் உழைப்பையை அவர் இழக்கிறார்.
கூட்டு முயற்சி
கூட்டு முயற்சி( joint venture) அல்லது முசாரகா(Musharaka) என்பது  ஒரு கூட்டு வணிகம் இதில் இருவரோ அல்லது அதற்கு மேற்பட்டோரோ, முதலீடு செய்து, அதனால் வரக்கூடிய இலாப, நட்ட சார்பு விகிதத்தை முன்னே முடிவு செய்வது. இதில் வங்கியும் ஒரு பங்குதாரராக இருப்பது. இவைகள் நிலம் வாங்கும் விற்கும் வர்த்தகத்திலும், கட்டுமானத்தொழிலும் பயன்படுத்தப்படுகிறது.
குத்தகைக்கு விடுதல்
குத்தகைக்கு விடுதல்(Lease) அல்லது லிஜாரா(Ijara) என்பது வங்கி ஒரு பொருளை வாங்கி, பின்னர் ஒரு குறிப்பிட்ட நேர காலத்திற்கு வாடிக்கையாளர்களுக்கு குத்தகையாக விடுவது ஆகும். இதன் அடிப்படையில் தான் வாகன கடன், அடமான அல்லது தனிப்பட்ட கடன் இவைகள் இயங்குகிறது.
உற்பத்தி நிதி
உற்பத்தி நிதி(Financial products) அல்லது இசுதிசுனா(Istisna) என்பது உற்பத்தி / செயலாக்க / கட்டுமான பணிகளுக்கு பல கட்டங்கள் வாரியாக பணங்களை முதலீடு செய்வதால் தொழிலில் அல்லது கட்டுமானப்பணிகளில் முன்னேற்றத்தை எளிதாக்குகிறது. இங்கு வங்கி ஒரு வியபார பங்குதாரர்களாக இயங்குகிறது. பல தவனைகளாக தன் முதலீட்டில் தருகிறது. இலாப விகிதங்களை ஒப்பந்த அடிப்படையில் நினையிக்கப்படுகிறது.
நிரந்தர வைப்பு
நிரந்தர வைப்பு(safekeeping) அல்லது வதீக்(Wadih) என்பது வங்கியில் வைப்பாளர் ஒருவர் வட்டியில்லாமல் தன்னுடைய கணக்கில் நிரந்தர வைப்பாக வைத்து இருக்கிறார். சில காலங்களில் அவர் அதை திருப்பிப்பெற்றுக்கொள்கிறார். அவருடைய பணத்தை வங்கி பயன்படுத்துவதால், அவருக்கு வங்கி நன்கொடைகள் தரும்.
காப்பீடு
காப்பீடு(Insurance) அல்லது தகபுல்(Takaful) என்பது தன் உடமையோ, வாகனமோ, நிறுவனமோ போன்ற மற்றவர்களின் பொருட்களுக்கு எதாவது ஆபத்தோ, தீங்கோ வந்தால் பயன்பெறவேண்டி ஒரு சிறிய அல்லது குறைந்தப்பட்ச அளவு வழக்கமான பங்களிப்புகளாக தானம் செய்ய ஒப்பு கொண்ட நிதிஉதவி தான் காப்பீட்டு பணம். அந்த பணத்தை அதனால் பாதித்தவர்களுக்கு பயன்பட செய்வது தான் காப்பீடு. இது ஓர் சமுக கூட்டுறவு திட்டம்.
வெளி இணைப்புகள்
பகுப்பு:வங்கியியல் வங்கி
தாமிர சிலிசைடு
தாமிர சிலிசைடு (Copper silicide) என்பது Cu5Si என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மம் ஐந்தாமிர சிலிசைடு என்றும் அழைக்கப்படுகிறது. தாமிர சிலிசைடானது சிலிக்கானுடன் தாமிரம் இணைந்து உருவாகும் ஓர் ஈரிணைச் சேர்மமாகும். மேலும் இதுவொரு இடையுலோகச் சேர்மமாகவும் இருக்கிறது. அதாவது ஓர் அயனச் சேர்மம் மற்றும் ஓர் உலோகக் கலவை இரண்டிற்கும் இடைப்பட்ட பண்புகளைக் கொண்டிருக்கிறது. நீரில் கரையாத இப்படிகத் திண்மம் வெள்ளியைப் போலக் காணப்படுகிறது. தாமிரத்தையும் சிலிக்கானையும் சேர்த்து சூடாக்குவதால் தாமிர சிலிசைடு தோன்றுகிறது.
பயன்கள்
தாமிரம் அடிப்படையிலான சில்லுகளை வினைமுடக்க தாமிர சிலிசைடின் மெல்லிய அடுக்குகள் பயன்படுத்தப்படுகின்றன. இங்கு இச்சேர்மம், விரவல் தடுப்பி, மின்னிடப்பெயர்ச்சி மற்றும் விரவல் சுருக்கியாகச் செயலாற்றுகிறது.
கரிம சிலிக்கான் தயாரிக்க உதவும் தொழிற்சாலை முறை உற்பத்தியான நேரடிச் செயல்முறையில் தாமிர சிலிசைடு தயாரிக்கப்படுகிறது. இச்செயல்முறையில், தாமிர சிலிசைடு, சிலிக்கானுடன் மெத்தில் குளோரைடு சேரும் வினைக்கு வினையூக்கியாகச் செயல்படுகிறது. தொழில்முறையில் நிகழும் இவ்வினை உபயோகமுள்ள இருமெத்தில் இருகுளோரோசிலேனைத்: தருகிறது.
மேற்கோள்கள்
பகுப்பு:செப்பு சேர்மங்கள் பகுப்பு:தாண்டல் உலோக சிலிசைடுகள்
பாம்செப்
பாம்செப் (BAMCEF) என்பது அனைத்திந்திய  தாழ்த்தப்பட்டோர், தாழ்த்தப்பட்ட மலைசாதியினர், பிற்படுத்தப்பட்டோர் மற்றும் சிறுபான்மையோர்  ஊழியர்களின் கூட்டமைப்பு  ஆகும். இது ஆங்கிலக் கூட்டுச் சொல் ஆகும்.
இந்த அமைப்பை உருவாக்க வேண்டும் என்ற கருத்தை 1973 ஆம் ஆண்டில் கன்சிராம் முன்வைத்தார். தீனா பானா, டீகே காபர்டே ஆகியோருடன் கன்சிராம் இந்த அமைப்பைத் தொடங்கினார்.
வரலாறு
ஆறு ஆண்டுகள் இந்தியா முழுக்க சுற்றுப்பயணம் செய்து,  கடுமையான தொடக்க வேலைகள் செய்த பின்னர் 1978 இல் இந்த இயக்கத்தின் முதல் மாநாடு நடந்தது. 1978 திசம்பர் 6 இல், அதாவது பாபா சாகேபு அம்பேத்கர் நினைவு நாள் அன்று இந்த மாநாடு நிகழ்ந்தது பிற்படுத்தப்பட்டோர் என்ற சொல்லாடலில் பட்டியல் சாதியினரும் பட்டியல் பழங்குடியினரும் பிற பிற்படுத்தப்பட்டோரும்  அடங்குவர் என்பது இவ்வமைப்பின் கொள்கைக் கருத்து ஆகும். நோக்கங்களை நிறைவேற்றவும், உறுப்பினர்களுக்கு பயிற்சி அளிக்கவும், நிதியைத் திரட்டினார்கள். மாநில அளவிலும் மாவட்ட அளவிலும் பொறுப்பாளர்களை அமர்த்தினார்கள்.
குறிக்கோள்கள்
சமூகத்தால் பெற்றதை அந்தச் சமூகத்திற்கே திரும்பிச் செலுத்த வேண்டும். தலித் எளிய மக்களுக்கு உதவி செய்வதற்கு  தலித் அதிகாரிகளை ஊக்கப்படுத்தவேண்டும். அறிவு, பணம், திறமை முதலியவற்றைப் பெறுவதற்கு முயல வேண்டும். ஊழியர்களின் சங்கம் என்று இல்லாமல், படித்த எளிய ஊழியர்கள் அறிவார்ந்தவர்களாகவும், திறமைமிக்கவர்களாகவும், பொருள் படைத்தவர்களாகவும் இருக்க வேண்டும்.
மேற்கோள்
பகுப்பு:சமூக சேவை அமைப்புகள்
3. மாய டிராகன் பயணம் ~மாஜி ஜிருமா ஜிங்கா
மாய டிராகன் பயணம் ~மாஜி ஜிருமா ஜிங்கா என்பது மஹோ சென்டாய் மஜிரேஞ்சர் தொடரின் மூன்றாம் பாகம் ஆகும்.
கதைக்கரு
இளையவனான மகிடோ மஜிரேஞ்சர்களின் தலைவன் என்று அறிந்தவுடன் மூத்த அண்ணன் மகிடோ பொறாமைப்படுகிறார்.
வெளியிணைப்புகள்
பகுப்பு:மஹோ சென்டாய் மஜிரேஞ்சர் பகுதிகள்
வடக்குக் கால்வாய்
வடக்குக் கால்வாய் (North Channel, ஐரிய, சுகாத்திசு கேலிக்கு மொழிகளில் Sruth na Maoile), என்பது வட-கிழக்கு அயர்லாந்து, தென்-மேற்கு இசுக்கொட்லாந்து ஆகியவற்றிடையேயுள்ள ஒரு நீரிணை ஆகும். இது ஐரியக் கடலை அத்திலாந்திக்குப் பெருங்கடலுடன் இணைக்கிறது.
மேற்கோள்கள்
பகுப்பு:நீரிணைகள் பகுப்பு:இசுக்காட்லாந்தின் புவியியல்
குர்பாய் சிங்
குர்பாய் சிங் (Gurbaj Singh) (பிறப்பு: 9 ஆகத்து 1988) ஓர் இந்திய வளைதடிபந்தாட்ட வீரர் ஆவார். இவர் இலண்டனில் நடந்த 2012 ஒலிம்பிக் விளையாட்டுகளில் ஆடவர் வளைதடிபந்தாட்டக் குழ்வில் கலந்துகொண்டார். இவர் நடுக்கள வலது அரைப் பகுதியில் விலையாடுவதில் துறைபோயவர்.
மேற்கோள்கள்
பகுப்பு:1988 பிறப்புகள் பகுப்பு:வாழும் நபர்கள் பகுப்பு:இந்திய வளைதடிபந்தாட்ட வீரர்கள் பகுப்பு:இந்திய ஒலிம்பிக் வளைதடிபந்தாட்ட வீரர்கள்
ஜி இ பி - 24 (நெல்)
ஜி இ பி - 24 (GEB 24) பிரபலமாக கிச்சிலி சம்பா' (Kichili samba) எனப்படும் இந்த நெல் வகை, உடனுறு மாற்றி உருவாக்கப்பட்ட தமிழகத்தின் நெல் இரகமாகும்.
வெளியீடு
இந்த நெல் இரகத்தை, கோயம்புத்தூரில் அமைந்துள்ள தமிழ்நாடு வேளாண்மைப் பல்கலைக்கழகம் (TNAU) 1921 ஆம் ஆண்டு வெளியிட்டது.